stanford-oval/wikipedia huggingface dataset:
Keltin voimalaitos
Aiheesta muualla

Keltinkosken voima-asemalle suurimmat Suomessa tehdyt turbiinit. Ensimmäinen turbiini käyntiin syyskuun puolivälissä. Joen uoman kapeus vaikeuttaa rakennustöitä, Helsingin Sanomat, 10.02.1939, nro 39, s. 5, Kansalliskirjaston digitaaliset aineistot
Kymijoen vesivoimalaitokset
| --- | --- |
Pääuoma:   Vuolenkoski  Mankala  Voikkaa  Kuusankoski  Keltti  Myllykoski  Anjalankoski  Inkeroinen 
Läntinen Hirvikoskenhaara:   Klåsarö  Ediskoski  Ahvenkoski 
Itäinen Pernoonhaara:   Korkeakoski  Koivukoski
Kilo

Kilo (tunnus k) on SI-järjestelmän kerrannaisyksikön etuliite, joka tarkoittaa tuhatkertaista (103). Esimerkiksi kilometri (km) on tuhat metriä.
Yleiskielessä kilolla tarkoitetaan usein kilogrammaa.
Tietokonetekniikassa kilolla usein harhaanjohtavasti tarkoitetaan määrää 210 = 1 024, erityisesti kyseistä määrää tavuja. Tälle määrälle on sekaannusten välttämiseksi annettu etuliite kibi, joka on kuitenkin käytännössä jäänyt harvinaiseksi.
Tietoliikenteessä lyhenne kbps tarkoittaa yhtä kilobittiä eli 1 000 bittiä sekunnissa.
| 1 000n | 10n | Nimi | Symboli | Alkaen vuodesta[1] | Lukuarvo sanoin | Numeroin |
| --- | --- | --- | --- | --- | --- | --- |
| 1 00010 | 1030 | kvetta | Q | 2022 | kvintiljoona | 1 000 000 000 000 000 000 000 000 000 000 |
| 1 0009 | 1027 | ronna | R | 2022 | tuhat kvadriljoonaa | 1 000 000 000 000 000 000 000 000 000 |
| 1 0008 | 1024 | jotta | Y | 1991 | kvadriljoona | 1 000 000 000 000 000 000 000 000 |
| 1 0007 | 1021 | tsetta | Z | 1991 | tuhat triljoonaa | 1 000 000 000 000 000 000 000 |
| 1 0006 | 1018 | eksa | E | 1975 | triljoona | 1 000 000 000 000 000 000 |
| 1 0005 | 1015 | peta | P | 1975 | tuhat biljoonaa | 1 000 000 000 000 000 |
| 1 0004 | 1012 | tera | T | 1960 | biljoona | 1 000 000 000 000 |
| 1 0003 | 109 | giga | G | 1960 | miljardi | 1 000 000 000 |
| 1 0002 | 106 | mega | M | 1960 | miljoona | 1 000 000 |
| 1 0001 | 103 | kilo | k | 1795 | tuhat | 1 000 |
| 1 0002/3 | 102 | hehto | h | 1795 | sata | 100 |
| 1 0001/3 | 101 | deka | da | 1795 | kymmenen | 10 |
| 1 0000 | 100 | (Ei ole) | (Ei ole) | − | yksi | 1 |
| 1 000−1/3 | 10−1 | desi | d | 1795 | kymmenesosa | 0,1 |
| 1 000−2/3 | 10−2 | sentti | c | 1795 | sadasosa | 0,01 |
| 1 000−1 | 10−3 | milli | m | 1795 | tuhannesosa | 0,001 |
| 1 000−2 | 10−6 | mikro | µ | 1960[2] | miljoonasosa | 0,000 001 |
| 1 000−3 | 10−9 | nano | n | 1960 | miljardisosa | 0,000 000 001 |
| 1 000−4 | 10−12 | piko | p | 1960 | biljoonasosa | 0,000 000 000 001 |
| 1 000−5 | 10−15 | femto | f | 1964 | tuhannesbiljoonasosa | 0,000 000 000 000 001 |
| 1 000−6 | 10−18 | atto | a | 1964 | triljoonasosa | 0,000 000 000 000 000 001 |
| 1 000−7 | 10−21 | tsepto | z | 1991 | tuhannestriljoonasosa | 0,000 000 000 000 000 000 001 |
| 1 000−8 | 10−24 | jokto | y | 1991 | kvadriljoonasosa | 0,000 000 000 000 000 000 000 001 |
| 1 000−9 | 10−27 | ronto | r | 2022 | tuhanneskvadriljoonasosa | 0,000 000 000 000 000 000 000 000 001 |
| 1 000−10 | 10−30 | kvekto | q | 2022 | kvintiljoonasosa | 0,000 000 000 000 000 000 000 000 000 001 |
Huomautukset:  1.  Vuosi 1795 ilmoittaa ajankohdan, jolloin metrijärjestelmä otettiin käyttöön.  Muut vuosiluvut eivät tarkoita välttämättä vuotta, jolloin kerrannaisyksikköä käytettiin ensimmäisen kerran. Vuosi ilmoittaa sen vuoden, jolloin CGPM hyväksyi sen käytön.  2. CGPM tunnusti jo vuonna 1948 mikronin käytön, mutta päätös kumottiin 1967–1968. (ks. BIPM—Resolution 7 of the 13th CGPM (englanniksi))
Ligue 1 -kausi 2012–2013

| Ligue 1:n kausi 2012–2013 |
| --- | --- |
Joukkueiden määrä:  20
Ajankohta:  10.elokuuta 2012 – 26.toukokuuta 2013
Mestari:  Paris Saint-Germain
Pudonneet joukkueet:  Nancy Troyes Brest
Ottelut:  380
Maalit:  967 (2,54 per ottelu)
Paras maalintekijä:  Zlatan Ibrahimović, Paris SG (30)
Yleisökeskiarvo:  19 262
Alempi sarjataso:  Ligue 2
  ← 2011–2012 :  2013–2014 → 
Ligue 1:n kausi 2012–2013 oli järjestyksessään 75. jalkapallon Ligue 1 -kausi. Kausi alkoi 10. elokuuta 2012 ja päättyi 26. toukokuuta 2013.
Ranskan mestaruuden voitti Paris Saint-Germain.
Joukkueiden sijainti kartalla
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | Paris Saint-Germain  | 38 | 25 | 8  | 5  | 69 | 23 | +46 | 83 |
| 2 | Marseille  | 38 | 21 | 8  | 9  | 42 | 36 | +6 | 71 |
| 3 | Lyon  | 38 | 19 | 10 | 9  | 61 | 38 | +23 | 67 |
| 4 | Nice  | 38 | 18 | 10 | 10 | 57 | 46 | +11 | 64 |
| 5 | Saint-Étienne  | 38 | 16 | 15 | 7  | 60 | 32 | +28 | 63 |
| 6 | Lille  | 38 | 16 | 14 | 8  | 59 | 40 | +19 | 62 |
| 7 | Bordeaux  | 38 | 13 | 16 | 9  | 40 | 34 | +6 | 55 |
| 8 | Lorient  | 38 | 14 | 11 | 13 | 57 | 58 | -1 | 53 |
| 9 | Montpellier  | 38 | 15 | 7  | 16 | 54 | 51 | +3 | 52 |
| 10 | Toulouse  | 38 | 13 | 12 | 13 | 49 | 47 | +2 | 51 |
| 11 | Valenciennes  | 38 | 12 | 12 | 14 | 49 | 53 | -4 | 48 |
| 12 | Bastia  | 38 | 13 | 8  | 17 | 50 | 66 | -16 | 47 |
| 13 | Rennes  | 38 | 13 | 7  | 18 | 48 | 59 | -11 | 46 |
| 14 | Reims  | 38 | 10 | 13 | 15 | 33 | 42 | -9 | 43 |
| 15 | Sochaux  | 38 | 10 | 11 | 17 | 41 | 57 | -16 | 41 |
| 16 | Évian  | 38 | 10 | 10 | 18 | 46 | 53 | -7 | 40 |
| 17 | Ajaccio  | 38 | 9  | 15 | 14 | 39 | 51 | -12 | 40 |
| 18 | Nancy  | 38 | 9  | 11 | 18 | 38 | 58 | -20 | 38 |
| 19 | Troyes  | 38 | 8  | 13 | 17 | 43 | 61 | -18 | 37 |
| 20 | Brest  | 38 | 8  | 5  | 25 | 32 | 62 | -30 | 29 |
Ajacciolta on vähennetty kaksi pistettä.
Ken Itō

Ken Itō (jap. 伊東乾, Itō Ken, s. 1965) on japanilainen säveltäjä.
Ken Itō valmistui Tokion yliopistosta sekä fysiikan että yleiskulttuurin laitoksilta. Opiskelujen jälkeen hän työskenteli taiteellisena johtajana ooppera Monon produktiossa The Tale of Gengi (Y.T Matsudaira).
Ken Itō on toiminut kapellimestarina Yhdysvalloissa, Japanissa ja Tanskassa. Hänen töitään on esitetty ainakin Japanissa, Suomessa, Itävallassa, Yhdysvalloissa ja Englannissa. Ken Itōn tunnetuin sävellys on Cosmostrophe vuodelta 1993.
Aiheesta muualla

http://www.elision.org.au/composers/ito.html (Arkistoitu – Internet Archive)
Keskiamerikankorallikäärme

| Keskiamerikankorallikäärme |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Myrkkytarhakäärmeet Elapidae
Suku::  Micrurus
Laji::  nigrocinctus
Kaksiosainen nimi
 Micrurus nigrocinctus  Girard 1854 
Katso myös
   Keskiamerikankorallikäärme Wikispeciesissä   Keskiamerikankorallikäärme Commonsissa 
Infobox OKNimi-testi OKIUCN-testi OK: 
Keskiamerikankorallikäärme (Micrurus nigrocinctus) on myrkkytarhakäärmeiden heimoon kuuluva laji.
Levinneisyys ja elinympäristö

Keskiamerikankorallikäärmettä tavataan Meksikon kaakkoisosissa, Hondurasin luoteisosissa ja Kolumbian pohjoisosassa. Sitä esiintyy alangoilla ja vuoristojen läheisyydessä.
Aiheesta muualla

http://reptile.database.reptarium.cz/species?genus=Micrurus&species=nigrocinctus%5Bvanhentunut+linkki%5D (englanniksi)
http://www.ncbi.nlm.nih.gov/pubmed/15536065 (englanniksi)
Kiihtyvyysmittari

Kiihtyvyysanturi on laite, joka mittaa kappaleen itseiskiihtyvyyttä. Itseiskiihtyvyys, joka on kappaleen kiihtyvyys eli nopeuden muutosnopeus sen omassa hetkellisessä lepokehyksessä, ei ole sama kuin kiihtyvyys verratuuna kiinteään koordinaatistoon. Esimerkiksi maan pinnalla levossa oleva kiihtyvyysmittari mittaa maan painosta johtuvan kiihtyvyyden suoraan ylöspäin (määritelmän mukaan) g ≈ 9,81 m / s2. Sitä vastoin vapaassa pudotuksessa olevat kiihtyvyysmittarit (jotka putoavat kohti Maan keskustaa nopeudella noin 9,81 m / s2) mittaavat nollan.
Kiihtyvyysmittarilla on useita sovelluksia teollisuudessa ja tieteessä. Erittäin herkät kiihtyvyysanturit ovat lentokoneiden ja ohjusten inertiaalisen navigointijärjestelmän komponentteja. Kiihtyvyysmittareita käytetään pyörivien koneiden tärinän havaitsemiseksi ja seuraamiseksi. Kiihtyvyysmittareita käytetään taulutietokoneissa ja digitaalikameroissa siihen, että kuvat näytöllä näytetään aina pystyssä. Kiihtyvyysmittareita käytetään drooneissa lennon vakauttamiseksi. Koordinoituja kiihtyvyysmittareita voidaan käyttää mittaamaan itseiskiihtyvyyden, erityisesti painovoiman, eroja niiden erotuksen suhteen avaruudessa; ts. gravitaatiokentän gradientti. Tämä painovoimagradiometria on hyödyllinen, koska absoluuttinen painovoima on heikko vaikutus ja riippuu maapallon paikallisesta tiheydestä, joka on melko vaihteleva.
Yksi- ja moniakseliset kiihtyvyysanturimallit on kehitetty itseiskiihtyvyyden suuruuden ja suunnan havaitsemiseksi vektorisuureena. Niitä voidaan käyttää suunnan havaitsemiseen (koska painon suunta muuttuu), koordinoida kiihtyvyyttä, värähtelyä, iskua ja putoamista. resistiivisessä väliaineessa (tapaus, jossa  itseiskiihtyvyys muuttuu, koska se alkaa nollasta, sitten kasvaa). Mikromateriaaleilla varustetut mikroelektromekaaniset järjestelmät (MEMS) kiihtyvyysmittareita käytetään kannettavissa elektronisissa laitteissa ja videopelien ohjaimissa laitteen sijainnin havaitsemiseksi tai ohjaimen liikkeen välittämiseksi pelitapahtumiin.
Aiheesta muualla

Wikimedia Commonsissa on kuvia tai muita tiedostoja aiheesta .
A beginner’s guide to accelerometers (englanniksi)
Accelerometer Basics Sparkfun (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Accelerometer
Käännös suomeksi
King World Productions

King World Productions oli yhdysvaltalainen televisio-ohjelmien jakeluyritys. Sen perusti Charles King vuonna 1964, ostettuaan Hal Roachin 1930-luvulla tuottamien Meidän sakki -lyhytelokuvien televisiolähetysoikeudet. Charles Kingin kuoltua 1972 yritys siirtyi hänen kuuden lapsensa hallintaan. Yrityksen toimitusjohtajaksi tuli Michael King ja hallituksen puheenjohtajaksi Roger King.
King Worldin levittämiin ohjelmiin kuuluivat muun muassa Wheel of Fortune, Jeopardy, The Oprah Winfrey Show ja Dr. Phil. CBS hankki King Worldin omistukseensa vuonna 2000 ja vuonna 2006 se fuusioitiin osaksi vastaperustettua CBS Television Distributionia.
Kidetankoprosessi

Kaavio kidetankoprosessista.
Titaanikidetanko
Zirkoniumkidetanko
Hafniumkidetanko
Vanadiinikidetankoja
Kidetankoprosessi (tunnetaan myös nimillä jodidiprosessi ja van Arkelin–de Boerin prosessi) on Anton Eduard van Arkelin ja Jan Hendrik de Boerin vuonna 1925 kehittämä, ensimmäinen teollisesti mahdollinen ja taloudellinen tapa valmistaa pieniä määriä erittäin puhdasta titaania ja zirkoniumia. 
Prosessi perustuu pääasiallisesti metallijodidien muodostumiseen ja niiden hajoamistuotteina syntyviin puhtaisiin metalleihin. Tämä tapa on myöhemmin korvautunut Krollin prosessilla.
Prosessi käytännössä

Epäpuhtaat titaani, zirkonium, hafnium, vanadiini, torium tai protaktinium lämmitetään tyhjiössä jodin kanssa 50–250 °C lämpötilaan. Lämmitettäessä muodostuvat titaani- (TiI4) tai zirkoniumtetrajodidi (ZrI4) höyrystyvät ja jättävät metalleissa esiintyvät epäpuhtaudet kiinteiksi, näin erottuen muodostuneista jodideista.
Titaanitetrajodidi (TiI4) sulaa ilmakehän paineessa 150 °C celsiusasteen lämpötilassa, ja kiehuu 377 °C celsiusasteessa; zirkoniumtetrajodidi (ZrI4) puolestaan sulaa 499 °C celsiusasteen lämpötilassa ja kiehuu 600 °C lämpötilassa. Kiehumispisteiden vaatima lämpötila laskee ainetta ympäröivän paineen laskiessa.
Prosessi käytännössä > Pelkistyminen

Kaasuuntuneet jodidit hajoavat ja pelkistyvät 1 400 °C lämpötilaan sähköllä kuumennetun volframilangan ansiosta. Puhdas metalli kertyy volframilankaan, ja määrien kasvaessa lanka tulee paremmin sähköä johtavaksi ja vaatii sitä suurempaa sähkövirtaa lämpötilan ylläpitämiseksi, mitä suurempia määriä metallia lankaan kertyy.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Liepājan joukkomurhat

Naisia ja lapsia odottamassa vuoroaan joutua teloituskomppanian eteen.
Liepājan joukkomurhat olivat sarja etukäteen suunniteltuja joukkotuhonnan kaltaisia teloituksia (saks. Aktion), jotka tapahtuivat Liepājassa 1941–1942, kun Saksa miehitti Latviaa toisessa maailmansodassa osana operaatio Barbarossaa. Latvian alueella sattuneista sotarikoksista Liepājan joukkomurhat on dokumentoitu Riian murhien ohella kaikkein parhaiten.
Tekijät

Surmien päätekijöinä oli useita yhdessä toimineita tahoja, joita käskyttivät natsit: Einsatzgruppen osastot, SD:n miehet, järjestyspoliisi (ORPO) ja Latvian avustavan poliisin joukot johtajanaan Viktor Arājs. Myös Wehrmachtin ja Saksan merivoimien sotilaita osallistui teloituksiin. Tavoitteena oli Latvian (ja Baltian) täydellinen puhdistaminen juutalaisväestöstä.
Uhrit

Liepājan joukkomurhissa ei tuhottu ainoastaan kaupungin juutalaisyhteisö, vaan surmattujen joukossa oli kommunisteja, vähemmistökansallisuuksia (romanit), mielenvikaisia ja vastarintatoiminnasta kostotoimenpiteenä ammuttuja. Murhat kohdistuivat aikuisten miesten lisäksi naisiin, lapsiin ja vanhuksiin erottelematta.
Joukkomurhissa kaupungin juutalaisyhteisö lähestulkoon lakkasi olemasta, sillä Liepājaan saarroksiin joutuneista 5 700 juutalaisesta asukkaasta ja pakolaisesta noin viisi tuhatta koki loppunsa ammuttuna, useimmat näistä vuonna 1941. Heinäkuussa 1942 enää 832 juutalaista oli elossa, kun Liepājan ghetto perustettiin.
Tapahtumapaikat

Toisin kuin muissa vastaavissa kansanmurhatapauksissa Latviassa, Liepājassa teloitukset tehtiin avoimesti näkyvällä paikalla silminnäkijätodistuksin. Surmatyöt tapahtuivat useissa eri paikoissa kaupungin sisällä ja sen ulkopuolella: keskuspuistossa Rainisissa, alueilla sataman, urheilukentän ja majakan läheisyydessä. Suurin yksittäinen joukkomurha, jossa kuoli 2 749 juutalaista, suoritettiin joulukuun 15. ja 17. päivien välisenä aikana vanhalla Latvian armeijan harjoitusalueella Šķēden dyyneillä.
Aiheesta muualla

Valokuva todistajana: David Zivcon (Arkistoitu – Internet Archive)(englanniksi)
Šķēden dyynit murhapaikkana(englanniksi)
Silminnäkijä Abram Fleishmanin haastattelu (englanniksi tekstitettynä)[vanhentunut linkki](venäjäksi)
Šķēden joulukuisten murhien alkusoitto: ilmoitus ulkonaliikkumiskiellosta paikallislehdessä. Käskyn allekirjoittajana Fritz Dietrich.
Kick (makeinen)

Kick-makeinen
Kick (aiemmin nimellä Käck) on Leafin valmistama lakritsi-toffeen makuinen makeinen. Kick-makeisesta on tehty myös Kick Lemon, joka nimensä mukaisesti on sitruunan makuinen. Makeisen nimi vaihtui vuonna 2006. Ennen makeista sai myös vadelmatäytteisenä Suomesta, nykyisin ainakin Ruotsista. On myös kaktus-lime Kick mustavihreässä käärepaperissa sekä sea salt Kick mustasinisessä käärepaperissa. Kickiä saa Ruotsista myös 120 g:n karkkipusseissa joko original toffeena tai original ja lemon -sekoituspussina.
Kiddush

Hopeinen kiddush-kuppi.
Kiddush (hepr. ‏קידוש‎, kiduš) on juutalainen rukous, joka lausutaan sapattina ja juhlapyhinä viinille. Sana kiddush tarkoittaa pyhittämistä. Kiddush lausutaan sekä illalla päivällisen aluksi että päivällä lounaan aluksi. Sanalla kiddush voidaan tarkoittaa myös aamujumalanpalveluksen jälkeistä pientä ateriaa. Kiddush liitetään juutalaisuudessa Tooran käskyyn muistaa sapatti.
Rituaali

Kiddush lausutaan aina aterian aluksi, viinimalja kädessä. Viinin sijasta voidaan käyttää myös rypälemehua. Astian, jossa viini on, tulee olla vähintään revi'itin kokoinen ja ehjä. Rabbiinisissa lähteissä on erimielisyyttä siitä, mikä on revi'it. Pienin arvio revi'itin koosta on 90,7 ml. Kiddushia varten on erityisiä koristeellisia kiddush-kuppeja.
Kiddush on juutalaisuudessa uskonnollinen velvollisuus, joka koskee sekä miehiä että naisia. Lausumalla kiddush täytetään käsky muistaa sapatti. Yleensä yksi henkilö lausuu kiddush-rukouksen muiden puolesta, jonka jälkeen hän juo viiniä ja jakaa sitä muille. Muut vastaavat kaikkiin siunauksiin "amen", jolloin heidän ajatellaan täyttäneen kiddushin velvollisuuden.
Kiddushin aikana pöydällä oleva leipä, yleensä chala, on peitetty liinalla. Tämä johtuu siunausten järjestyksestä. Halakhan mukaan leivän siunaus tulee sanoa ennen viinin siunausta, mutta kiddushin kohdalla järjestys on päinvastoin. Siksi leipä poistetaan pöydästä peittämällä se.
Viinin sijasta joissain tilanteissa voidaan käyttää chalaa tai alkoholijuomia kuten viskiä.
Sisältö

Kiddushin teksti on erilainen riippuen siitä, onko kyseessä ilta vai päivä, ja sapatti vai juhlapyhä. 
Kaikkiin kiddushin versioihin sisältyy viinin siunaus.
Perjantai-illan kiddush-teksti alkaa Tooran kohdalla, jossa puhutaan maailman luomisesta. Sitä seuraa viinin siunaus ja siunaus, jossa kiitetään sapatin käskystä. Kiddush päättyy sanoihin "Siunattu olet Sinä Herra, joka pyhität sapatin."
Lauantaipäivän kiddushia kutsutaan myös nimellä kiddush raba eli suuri kiddush. Se alkaa Tooran kappaleella, jossa puhutaan sapatista Jumalan ja Israelin lasten välisenä merkkinä. Sen jälkeen jatketaan toisella Tooran kohdalla, ja viimeiseksi lausutaan viinin siunaus.
Juhlapyhistä pesachina, sukkotina, roš  hašanana, šmini atseretina, simchat Torana ja šavuotina lausutaan kiddush. Niinä juhlapäivinä, jotka kestävät kaksi päivää, kiddush lausutaan molempina päivinä. Juhlapäivien illan kiddush muistuttaa sapatin illan kiddushia, mutta sapatin pyhittämisen sijaan siinä puhutaan kyseisen juhlapyhän pyhittämisestä. Sen lisäksi siihen kuuluu vielä kolmas siunaus nimeltä šehechejanu, joka lausutaan kerran vuodessa toistuvien tapahtumien yhteydessä.
Juhlapyhinä päivällä sanottava kiddush on hyvin lyhyt, se koostuu yhdestä Tooran lauseesta ja viinin siunauksesta.
Kirkkaus (romaani)

| Kirkkaus |
| --- | --- |

Kirjailija:  Riitta Jalonen
Kansitaiteilija:  Emmi Kyytsönen
Kieli:  suomi
Genre:  romaani
Kustantaja:  Tammi
Julkaistu:  2016
Ulkoasu:  sid.
Sivumäärä:  352 s.
ISBN:  978-951-31-8997-6
Löydä lisää kirjojaKirjallisuuden teemasivulta
Kirkkaus on kirjailija Riitta Jalosen romaani, jossa hän kertoo kuvitteellisen tarinan uusiseelantilaisesta kirjailijasta Janet Framesta. Kirja ilmestyi vuonna 2016 Tammen kustantamana.
Teoksessa on Jalosen jälkisanat, jossa hän sanoo etsineensä omaa kuvaansa, kuten aina kirjoittaessaan, ja löytäneensä sen toiselta puolelta maapalloa.
Kirja on henkilöhistoriallinen romaani, se myötäilee Framen tunnettuja elämänvaiheita mutta on kuitenkin fiktiota ja Mervi Kantokorven mukaan sellaisena osuma. Se menee kirjan henkilön pään sisään, ja ”tietoisuuden kuvaajana ja sisäisen elämän sanallistajana” Jalonen on Kantokorven mukaan parhaimmillaan. Jalonen kuvaa kirjoittamisen merkitystä ihmiselle, ja Framelle se on muistojen kirkastamista.
Anuirmeli Sallamo-Lavin mukaan kyse on Jalosen pääteoksesta. Hän luonnehtii kuvausta intensiiviseksi ja samalla äärimmäisen herkäksi. Runollinen teksti koostuu toinen toistaan kauniimmista lauseista.
Aiheesta muualla

Riitta Jalonen haastattelussa kirjastaan Janet Framen elämästä, Yle.fi, Areena
Ligue 1 -kausi 2013–2014

| Ligue:n kausi 2013–2014 |
| --- | --- |
Ajankohta:  9. elokuuta 2013 – 17. toukokuuta 2014
Mestari:  Paris Saint-Germain
Toinen sija:  AS Monaco FC
Nousseet joukkueet:  En Avant de Guingamp   AS Monaco FC   FC Nantes Atlantique
Pudonneet joukkueet:  Valenciennes FC   AC Ajaccio   FC Sochaux
Paras maalintekijä:   Zlatan Ibrahimović (PSG)
Ligue 1:n kausi 2013–2014 oli järjestyksessään 76. jalkapallon Ligue 1 -kausi. Kausi alkoi 9. elokuuta 2013 ja päättyi 17. toukokuuta 2014. Hallitsevana mestarina kauteen lähti Paris Saint-Germain. PSG voitti myös kauden 2013-14.
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | Paris Saint-Germain  | 38 | 27 | 8  | 3  | 84 | 23 | +61 | 89 |
| 2 | Monaco  | 38 | 23 | 11 | 4  | 63 | 31 | +32 | 80 |
| 3 | Lille  | 38 | 20 | 11 | 7  | 46 | 26 | +20 | 71 |
| 4 | Saint-Étienne  | 38 | 20 | 9  | 9  | 56 | 34 | +22 | 69 |
| 5 | Lyon  | 38 | 17 | 10 | 11 | 56 | 44 | +12 | 61 |
| 6 | Marseille  | 38 | 16 | 12 | 10 | 53 | 40 | +13 | 60 |
| 7 | Bordeaux  | 38 | 13 | 14 | 11 | 49 | 43 | +6 | 53 |
| 8 | Lorient  | 38 | 13 | 10 | 15 | 48 | 53 | -5 | 49 |
| 9 | Toulouse  | 38 | 12 | 13 | 13 | 46 | 53 | -7 | 49 |
| 10 | Bastia  | 38 | 13 | 10 | 15 | 42 | 56 | -14 | 49 |
| 11 | Reims  | 38 | 12 | 12 | 14 | 44 | 52 | -8 | 48 |
| 12 | Rennes  | 38 | 11 | 13 | 14 | 47 | 45 | +2 | 46 |
| 13 | Nantes  | 38 | 12 | 10 | 16 | 38 | 43 | -5 | 46 |
| 14 | Évian  | 38 | 11 | 11 | 16 | 39 | 51 | -12 | 44 |
| 15 | Montpellier  | 38 | 8  | 18 | 12 | 45 | 53 | -8 | 42 |
| 16 | Guingamp  | 38 | 11 | 9  | 18 | 34 | 42 | -8 | 42 |
| 17 | Nice  | 38 | 12 | 6  | 20 | 30 | 44 | -14 | 42 |
| 18 | Sochaux  | 38 | 10 | 10 | 18 | 37 | 61 | -24 | 40 |
| 19 | Valenciennes  | 38 | 7  | 8  | 23 | 37 | 65 | -28 | 29 |
| 20 | Ajaccio  | 38 | 4  | 11 | 23 | 37 | 72 | -35 | 23 |
Monaco menetti ennen kauden alkua kaksi pistettä, koska heidän kannattajat käyttäytyivät sopimattomasti edellisen kauden viimeisessä ottelussa. Päätös kuitenkin peruttiin myöhemmin.
Parhaat maalintekijät

| # | Pelaaja | Joukkue | Maalit |
| --- | --- | --- | --- |
| 1. |  Zlatan Ibrahimović | Paris Saint-Germain | 26 |
| 2. |  Vincent Aboubakar | Lorient | 16 |
| 2. |  Wissam Ben Yedder | Toulouse FC | 16 |
| 2. |  Edinson Cavani | Paris Saint-Germain | 16 |
| 2. |  André-Pierre Gignac | Olympique de Marseille | 16 |
| 2. |  Salomon Kalou | Lille OSC | 16 |
| 3. |  Alexandre Lacazette | Olympique Lyonnais | 15 |
Ligue 1 -kausi 2005–2006

Ligue 1 -kausi 2005–2006 päättyi Olympique Lyonnais'n mestaruuteen jo viidennen perättäisen kerran, mikä on myös sarjan ennätys. Ero seuraaviin joukkueisiin oli ennätyksellisen suuri – peräti 15 pistettä.
Lopputulokset

| Sijoitus | Joukkue | Pisteet | Ottelut | Voitot | Tasapelit | Häviöt | Maalisuhde |
| --- | --- | --- | --- | --- | --- | --- | --- |
| 1. | Olympique Lyonnais | 84 | 38 | 25 | 9 | 4 | 73 - 31 |
| 2. | Girondins de Bordeaux | 69 | 38 | 18 | 15 | 5 | 43 - 25 |
| 3. | Lille OSC | 62 | 38 | 16 | 14 | 8 | 56 - 31 |
| 4. | RC Lens | 60 | 38 | 14 | 18 | 6 | 48 - 34 |
| 5. | Olympique Marseille | 60 | 38 | 16 | 12 | 10 | 44 - 35 |
| 6. | AJ Auxerre | 59 | 38 | 17 | 8 | 13 | 50 - 39 |
| 7. | Stade Rennais | 59 | 38 | 18 | 5 | 15 | 48 - 49 |
| 8. | OGC Nice | 58 | 38 | 16 | 10 | 12 | 36 - 31 |
| 9. | Paris Saint-Germain | 52 | 38 | 13 | 13 | 12 | 44 - 38 |
| 10. | AS Monaco FC | 52 | 38 | 13 | 13 | 12 | 42 - 36 |
| 11. | Le Mans UC | 52 | 38 | 13 | 13 | 12 | 33 - 36 |
| 12. | AS Nancy-Lorraine | 48 | 38 | 12 | 12 | 14 | 35 - 37 |
| 13. | AS Saint-Étienne | 47 | 38 | 11 | 14 | 13 | 29 - 39 |
| 14. | FC Nantes | 45 | 38 | 11 | 12 | 15 | 37 - 41 |
| 15. | FC Sochaux | 44 | 38 | 11 | 11 | 16 | 34 - 47 |
| 16. | Toulouse FC | 41 | 38 | 10 | 11 | 17 | 36 - 47 |
| 17. | ESTAC Troyes | 39 | 38 | 9 | 12 | 17 | 37 - 47 |
| 18. | AC Ajaccio | 33 | 38 | 8 | 9 | 21 | 27 - 53 |
| 19. | RC Strasbourg | 29 | 38 | 5 | 14 | 19 | 33 - 56 |
| 20. | FC Metz | 29 | 38 | 6 | 11 | 21 | 26 - 59 |
Jaetut europaikat

Kaksi parasta joukkuetta, eli Lyon ja Bordeaux pääsevät suoraan tulevan kauden Mestarien liigan lohkovaiheeseen. Kolmanneksi sijoittunut Lille karsii paikastaan Mestarien liigan kolmannella karsintakierroksella.
Neljänneksi sijoittunut Lens osallistuu tulevan kauden UEFA Cupiin. Lisäksi Coupe de Francen voittanut PSG ja Coupe de la Liguen voittanut Nancy pääsevät UEFA Cupiin.
Sijoille 5–6 sijoittuneet Marseille ja Auxerre saavat oikeuden osallistua Intertoto Cupiin.
Putoajat ja nousijat

Sarjan kolme viimeistä joukkuetta, Ajaccio, Strasbourg ja Metz putoavat Ligue 2:een.
Tilalle nousevat Ligue 2:sta Valenciennes FC, CS Sedan Ardennes sekä FC Lorient-Bretagne Sud.